Sigrid Combüchen
Store norske leksikon,Språk og litteratur,Litteratur i verden,Europa,Sveriges litteratur,Sveriges nyere litteratur
Sigrid Combüchen er en svensk forfatter, journalist og kritiker. Hun vokste opp i Sverige fra seksårsalderen.
I sine første romaner (Et rumsrent sällskap, 1960; I norra Europa, 1977; Värme, 1980) tar Combüchen for seg kriser og myter i Europa etter andre verdenskrig. I den biografiske romanen Byron (1988) tegnes et bilde av den engelske dikteren gjennom en kompositorisk veksling mellom nåtid og fortid hvor Byron blir dels belyst gjennom en krets Byron-dyrkere av i dag, dels gjennom miljøet i hans egen samtid.Av senere romaner må nevnes Parsifal (1998), En simtur i Sundet (2003) og Spill: En damroman (2010). For sistnevnte, som er en munter beretning om en kvinnes liv i 1930-årene, mottok hun den høythengende Augustpriset.I 2006 utga hun Livsklättraren. En bok om Knut Hamsun. Hun har også skrevet essayer. Les mer i Store norske leksikon Sveriges litteratur